Joana Ingalaterrakoa, Siziliako erregina

Joana Ingalaterrakoa edo Joana Plantagenet (Angerseko gaztelua, Anjou, 1165eko urria – Fontevraulteko abadia, Rouen, 1199ko irailaren 4a), Siziliako erregina eta, gero, Tolosako kondesa.

 Bizitza 

 Familia 
Henrike II.a Ingalaterrakoaren eta Leonor Akitaniakoaren zazpigarren alaba izan zen. Beraz, besteak beste, Rikardo I.a Ingalaterrakoaren (Lehoi Bihotza ere deitua) eta Juan Lurgabearen arreba zen. Haurtzaroa amaren gorteetan eman zuen, Poitiers eta Winchesterren. 

 Ezkontza 
1176. urtean, Gilen II.a Siziliako erregeak bere eskua eskatu zuen, eta Joana bere erregegaiaren domeinuetara joan zen, Canterburyko artzapezpiku Ricardo de Dover, Norwicheko apezpikua eta bere osaba Hamelin de Warenne, Surreyko bosgarren kondea, ondoan zituela. Gorabeherez betetako bidaia baten ostean, Juana 1177. urteko otsailaren 13an ezkondu zen eta Palermoko katedralean Siziliako erregina koroatu zuten. Izan zuen seme bakarra, Bohemundo Hautevillekoa, Apuliako dukea, 1181. urtean jaio zen eta haurtzaroan hil zen.

 Senarra hil, preso hartu 
Senarra hil ostean, errege berriak, Siziliako Tankredok, preso hartu zuen Juana, bere neba Rikardo I.a Ingalaterrakoa (Lehoi Bihotza) 1190. urtean Italiara heldu zen arte, Lurralde Santurako bidean, non gero Hirugarren Gurutzadan parte hartu zuen. Errege ingelesak askatzea eta bere dotea itzultzea eskatu zuen. Tancredok bere eskaerei uko egin zionean, Ricardok La Bagnarako monasterioa eta gaztelua bahitu zituen, negua Italian igarotzea erabakiz, non Mesina hiria eraso eta errematea eman zion. Gauzak horrela, Tancredok dotearen gaia negoziatzea onartu zuen.

1191. urteko martxoan Leonor Akitaniakoa Mesinara heldu zen Rikardoren emaztegaiarekin, Berengela Nafarroakoa, Juanaren ardurapean utzi zuena. Ama Ingalaterrara itzuli zenean, Ricardok ezkontza atzeratu zuen eta arreba eta neska-laguna bere flotako itsasontzi batean jarri zituen. Bi egun geroago, ekaitz batek bertako hainbat ontzi hondoratu zituen, printzesak euren ibilbidetik urrun eta Zipren hondartuta utziz, Ricardo Kretan salbu lehorreratzen zen bitartean. Zipreko despota izendatuak, Isaac Comnenok, ia harrapatu zituen printzesak, baina errege ingelesaren etorrerak ihesean jarri bazuen ere, hark eraman zuen gurutzatuaren altxorra. Handik gutxira, Rikardok harrapatu eta ziega batean sartu zuen. Printzesak berriro ontziratu zituzten San Joan Akrekora bidean.

 2. balizko ezkontza 
Juana Rikardoren arreba kuttuna zen, eta horrek ez zuen salbuetsi nebaren joko politikoetan pieza izatetik. Plan horietako batean, Juana izena Al-Adil Saladin I.aren anaiaren emazte gisa erabili zen, gero Jerusalemen errege izan zena. Juanak musulman batekin ezkontzeari uko egin zion eta Al-Adilek kristau batekin, beraz, proiektuak porrot egin zuen. Filipe II.a Frantziako erregeak ere Juanarekin ezkontzeko interesa erakutsi zuen, baina itxuraz odolkidetasun susmoengatik (Leonor Akitaniakoaren aurreko senarra Frantziako Luis VII.a erregea izan zen), batasun hau ere baztertua izan zen.

 2. ezkontza 
1196. urtean Raimundo VI.a Tolosakorekin ezkondu zen eta bikoteak Raimundo VII.a Tolosakoa izan zuten ondorengo. Senar berriak begirune gutxirekin tratatu zuen. 1199. urtean, bigarren seme baten zain zegoela, Joanak nobleen matxinada bati aurre egin behar izan zion, Saint-Eman-de-Caramango jaunak buru zituela. Bere balizko porrotetik ihesi, bere neba Rikardoren lurraldeetan sartzen ahalegindu zen honek babes zezan, baina Chaluseko gazteluko setioan hilda aurkitu zuen. Azkenean, amaren gortean aurkitu zuen babes segurua, Rouenen.

 Heriotza 
Han Fontevrault-eko Abadian sartzea eskatu zuen, ezkonduta eta haurdun zegoen emakume batentzako eskari aski berria, baina onartu egin zuten. Handik gutxira hil zen semeaz erditu zenean (Rikardo izenez bataiatua izateko baino ez zen bizi izan) eta moja ohitura-hileta egin zioten. Abadia berean lurperatua izan zen, non mende erdi geroago bere ondoan ere lurperatua izan zen, bere seme Raimundo VII.a Tolosakoa.

 Erreferentziak 

 Kanpo estekak 

Kategoria:Angerstarrak
Kategoria:Erditzerakoan hildako pertsonak
Kategoria:Erreginak